2017. gada Noteikumi Nr.

Rīgā (prot. Nr. . §)

**Grozījumi Ministru kabineta 2016. gada 9. februāra noteikumos Nr. 102 "Darbības programmas "Izaugsme un nodarbinātība" 9.1.4. specifiskā atbalsta mērķa "Palielināt diskriminācijas riskiem pakļauto personu integrāciju sabiedrībā un darba tirgū" 9.1.4.4. pasākuma "Dažādību veicināšana (diskriminācijas novēršana)" īstenošanas noteikumi"**

Izdoti saskaņā ar

Eiropas Savienības struktūrfondu un

Kohēzijas fonda 2014.–2020. gada

plānošanas perioda vadības likuma

20. panta 6. un 13. punktu

Izdarīt Ministru kabineta 2016. gada 9. februāra noteikumos Nr. 102 "Darbības programmas "Izaugsme un nodarbinātība" 9.1.4. specifiskā atbalsta mērķa "Palielināt diskriminācijas riskiem pakļauto personu integrāciju sabiedrībā un darba tirgū" 9.1.4.4. pasākuma "Dažādību veicināšana (diskriminācijas novēršana)" īstenošanas noteikumi" (Latvijas Vēstnesis, 2016, 29., 111.nr.) šādus grozījumus:

1. Izteikt 4. punktu šādā redakcijā:

"4. Pasākuma ietvaros ir sasniedzami šādi uzraudzības rādītāji:

4.1. līdz 2018. gada 31. decembrim finanšu rādītājs – sertificēti izdevumi 2 430 894 *euro* apmērā;

4.2. līdz 2023. gada 31. decembrim:

4.2.1. iznākuma rādītājs – atbalstu saņēmušo nelabvēlīgā situācijā esošu iedzīvotāju skaits – 3 100;

* + 1. rezultāta rādītājs – nelabvēlīgā situācijā esoši dalībnieki, kuri pēc aiziešanas (pēc dalības pasākumā) sākuši darba meklējumus, iesaistījušies izglītībā/apmācībā, kvalifikācijas ieguvē, nodarbinātībā, tostarp pašnodarbinātie, – 1 800.".
1. Papildināt 19.1. apakšpunktu aiz skaitļa un vārda "700 *euro*" ar vārdiem iekavās "(izņemot pievienotās vērtības nodokli)".
2. Izteikt 19.3.1 apakšpunktu šādā redakcijā:

"19.3.1 izmaksas tehniskā aprīkojuma (portatīvās datortehnikas un multifunkcionālo ierīču - printera, skenera, kopētāja) iegādei šo noteikumu 16.3. apakšpunktā minētā pakalpojuma īstenošanai;".

1. Izteikt 19.6. apakšpunktu šādā redakcijā:

"19.6. darba vietas aprīkojuma iegādes vai īres izmaksas šo noteikumu 18.1. apakšpunktā minētajam personālam jaunu darba vietu radīšanai vai esošo darba vietu atjaunošanai ne vairāk kā 3 000 *euro* apmērā vienai darba vietai visā projekta īstenošanas laikā. Ja personāls ir nodarbināts normālu darba laiku, darba vietas aprīkojuma iegādes vai īres izmaksas ir attiecināmas 100 procentu apmērā. Ja personāls ir nodarbināts nepilnu darba laiku vai personāla atlīdzībai piemēro daļlaika attiecināmības principu, darba vietas aprīkojuma iegādes vai īres izmaksas ir attiecināmas proporcionāli slodzes procentuālajam sadalījumam;".

1. Izteikt 31. punkta pirmo teikumu šādā redakcijā:

"31.Šo noteikumu 16.3. apakšpunktā minētās atbalstāmās darbības īsteno finansējuma saņēmēja piesaistīts pakalpojuma sniedzējs, kurš ir reģistrēts sociālo pakalpojumu sniedzēju reģistrā kā sociālās rehabilitācijas pakalpojuma sniedzējs darbam ar krīzes situācijā nonākušām personām.".

1. Izteikt 33.3.apakšpunktu šādā redakcijā:

"33.3. atkarībā no šo noteikumu 3.3. apakšpunktā minētās mērķa grupas personu skaita un to individuālo sociālo gadījumu vadības sarežģītības pakāpes sociālā mentora pakalpojuma sniegšanai piesaista ne vairāk kā 30 sociālos mentorus, nodrošinot, ka vienam sociālajam mentoram tiek piesaistītas vidēji 10 šo noteikumu 3.3. apakšpunktā minētās mērķa grupas personas mēnesī. "

Ministru prezidents Māris Kučinskis

Labklājības ministrs Jānis Reirs

Sāre, 67782652

Egita.Sare@lm.gov.lv